Natong (pagkakan)
[[Ladawan:WTNaga HIJAB D30.JPG|right|thumb|250px|Gulay na natong]]
An '''gulay na natong''', sarong lutong [[Bikolnon]]. Ini simpleng lutò kan dahon nin natong sa gutâ na may [[sili]] asin karne o sirang asgad.<ref>[https://hubpages.com/food/A-List-Of-Philippine-Root-Crops]hubpages.com. Kinua 10-06-17</ref>

An dahon kan tinamon na '''''Colocasia esculenta''''' iyo an mayor na sangkap kaini. Ginugutaan ini na puwedeng làbas pa asin dai pinaalang o idtong binalad sa saldang. Arin man digdi sa duwa, pareho ini kinikirinit asin pinipili idtong bakong magatol asin bakong makuràsil o makunot. An '''natong''' ibang [[tinanom]] sa [[linsa]] ta an huri may natubong dakulang laman o unod alagad an dahon-linsa (na mas nadarakul kisa sa dahon natong) pwede man gutaan pero bakong arog kalomhok sa [[dahon]] natong asin ta mediyo matagas an mga gusok kan dahon, ini hinihimoro asin dai ibinabali sa pagluto.<ref>[https://hubpages.com/food/A-List-Of-Philippine-Root-Crops]hubpages.com. Kinua 10-06-17</ref>

[[File:Natong dahon 002.jpg|thumb|250px|Tinanom na natong]]
An laman kan tinanom na natong saradit asin haros matilaba sana. Bakong arog kan laman kan linsa, an laman kan natong matari (bakong masapog), makubol (bakong malumhok sa kagat) asin bakong mapulot. Ini mas bagay sanang pansalak sa ibang lutuon arog kan kalabasa.

Alagad, may sarong klaseng natong, inaapod na [[tinsol]] na angay sana man na palalamanon. Dai bagay an mga dahon kaini na [[Gulay|gulayon.]]

==Kataytayan nin mga ladawan==

<gallery>
Ladawan:Katnga Iriga.JPG|Mga tinanom na natong
Ladawan:"Katnga".JPG|Alang na natong na pinatos sa plastik
Ladawan:Katnga Baao.JPG|Ginutaang natong
Ladawan:Katnga leaves at bato.JPG|Binabalad na natong
Ladawan:Dried Katnga.JPG|Binabalad na gurunit-gunit na natong
Ladawan:Katnga.jpg|Lutong gulay na natong
Ladawan:Poun sa Katnga.JPG|Sarong tanom na natong
</gallery>

== Toltolan ==
{{reflist}}
{{poon}}
[[Kategorya:Mga lutong Bikolnon]]
{{Tamboan}}
An gulay na natong, sarong lutong Bikolnon. Ini simpleng lutò kan dahon nin natong sa gutâ na may sili asin karne o sirang asgad.hubpages.com. Kinua 10-06-17

An dahon kan tinamon na Colocasia esculenta iyo an mayor na sangkap kaini. Ginugutaan ini na puwedeng làbas pa asin dai pinaalang o idtong binalad sa saldang. Arin man digdi sa duwa, pareho ini kinikirinit asin pinipili idtong bakong magatol asin bakong makuràsil o makunot. An natong ibang tinanom sa linsa ta an huri may natubong dakulang laman o unod alagad an dahon-linsa (na mas nadarakul kisa sa dahon natong) pwede man gutaan pero bakong arog kalomhok sa dahon natong asin ta mediyo matagas an mga gusok kan dahon, ini hinihimoro asin dai ibinabali sa pagluto.hubpages.com. Kinua 10-06-17

thumb|250px|Tinanom na natong
An laman kan tinanom na natong saradit asin haros matilaba sana. Bakong arog kan laman kan linsa, an laman kan natong matari (bakong masapog), makubol (bakong malumhok sa kagat) asin bakong mapulot. Ini mas bagay sanang pansalak sa ibang lutuon arog kan kalabasa.

Alagad, may sarong klaseng natong, inaapod na tinsol na angay sana man na palalamanon. Dai bagay an mga dahon kaini na gulayon.

Kataytayan nin mga ladawan

 Toltolan 

Kategorya:Mga lutong Bikolnon